તો, થયું એવું કે અમીર પ્રૌઢ દ્વારા કિશોરાવસ્થામાં પીંખાયેલી અને દેવદૂત જેવા પ્રિન્સને છોડીને બેફમ રોગોઝિનના પડખે ભરાયેલી નાસ્તિએ પહેલાં તો પ્રિન્સને એની પ્રેમિકા અગલાયા જોડે પરણાવવાની કોશિશ કરી, પરંતુ અગલાયાએ નાસ્તિને ઉતારી પાડવાની ચેષ્ટા કરી ત્યારે ભડકેલી નાસ્તિએ એક જ મિનિટમાં અગલાયા પાસેથી એનો પ્યારો પ્રિન્સ છીનવી લીધો અને પોતે જેને પરણવાની હતી એ રોગોઝિનને પણ એણે એક જ મિનિટમાં દૂર ભગાડી દીધો.